A Törvényszék (első tanács) 2025. szeptember 3‑i ítélete – Usmanov kontra Tanács
(T‑1117/23. sz. ügy)
„ Közös kül‑ és biztonságpolitika – Az Ukrajna területi integritását, szuverenitását és függetlenségét aláásó vagy fenyegető intézkedések miatt hozott korlátozó intézkedések – A pénzeszközök befagyasztása – Olyan személyek, szervezetek és szervek jegyzéke, akikre, illetve amelyekre a pénzeszközök és gazdasági erőforrások befagyasztása alkalmazandó – A felperes nevének a jegyzékeken való további fenntartása – Az »Oroszországi Föderáció kormánya számára fontos bevételi forrást jelentő gazdasági ágazatban tevékenykedő üzletember« fogalma – A 2014/145/KKBP határozat 2. cikke (1) bekezdésének g) pontja – A 269/2014/EU rendelet 3. cikke (1) bekezdésének g) pontja – A hatékony bírói jogvédelemhez való jog – Indokolási kötelezettség – Mérlegelési hiba – Arányosság – A tulajdonhoz való jog – A magánélethez való jog – Jogellenességi kifogás ”
1.      Közös kül‑ és biztonságpolitika – Az ukrajnai helyzetre tekintettel hozott korlátozó intézkedések – A korlátozó intézkedések elfogadásának feltételei – Oroszországban tevékenykedő vezető üzletemberek és közeli családtagjaik vagy olyan más természetes személyek, akik általuk előnyökhöz jutnak – A vezető üzletember fogalma
(A (KKBP) 2023/1094, (KKBP) 2023/1767 és (KKBP) 2024/2456 határozattal módosított 2014/145/KKBP tanácsi határozat, 2. cikk, (1) bekezdés, g) pont; 269/2014 tanácsi rendelet, 3. cikk, (1) bekezdés, g) pont; 2023/1089, 2023/1765 és 2024/2455 tanácsi rendelet)
(lásd: 52., 53., 105., 109., 110., 132–136. pont)
2.      Közös kül‑ és biztonságpolitika – Az ukrajnai helyzetre tekintettel hozott korlátozó intézkedések – A korlátozó intézkedések elfogadásának feltételei – Oroszországban tevékenykedő vezető üzletemberek és közeli családtagjaik vagy olyan más természetes személyek, akik általuk előnyökhöz jutnak – Az arányosság elvének tiszteletben tartása
(EUSZ 21. cikk; a (KKBP) 2023/1094 határozattal módosított 2014/145/KKBP tanácsi határozat, 2. cikk, (1) bekezdés, g) pont; 269/2014 tanácsi rendelet, 3. cikk, (1) bekezdés, g) pont és 2023/1089 tanácsi rendelet)
(lásd: 61–68. pont)
3.      Európai Unió – Az intézmények jogi aktusai jogszerűségének bírósági felülvizsgálata – Az ukrajnai helyzetre tekintettel hozott korlátozó intézkedések – A felülvizsgálat terjedelme – A felperesnek a megtámadott határozat mellékletében szereplő jegyzékbe amiatt történő felvétele, hogy olyan személy, aki az orosz döntéshozóknak anyagi vagy pénzügyi támogatást nyújt, vagy általuk előnyhöz jut – A felperesnek a megtámadott határozat mellékletében szereplő jegyzékbe amiatt történő felvétele, hogy az Ukrajna területi integritását, szuverenitását és függetlenségét aláásó vagy fenyegető intézkedésekért vagy politikákért felelős, azokat támogató vagy végrehajtó személy – A felperesnek a megtámadott határozat mellékletét képező jegyzékbe való felvétele amiatt, hogy Oroszországban tevékenykedő vezető üzletembernek, az Orosz Föderáció kormánya számára jelentős bevételi forrást biztosító gazdasági ágazatokban tevékenykedő üzletembernek minősül – A nyilvánosság számára hozzáférhető dokumentumok – Bizonyító erő – A bizonyítékok szabad mérlegelésének elve
(a (KKBP) 2023/1767, (KKBP) 2024/847 és (KKBP) 2024/2456 határozattal módosított 2014/145/KKBP tanácsi határozat; 269/2014, 2023/1765, 2024/849 és 2024/2455 tanácsi rendelet)
(lásd: 77–81. pont)
4.      Európai Unió – Az intézmények jogi aktusai jogszerűségének bírósági felülvizsgálata – Az ukrajnai helyzetre tekintettel hozott korlátozó intézkedések – A felülvizsgálat terjedelme – Az intézkedés megalapozottságára vonatkozó bizonyíték – Az Unió illetékes hatóságának azon kötelezettsége, hogy vitatás esetén bizonyítsa az érintett személyekkel vagy szervezetekkel szemben figyelembe vett indokok megalapozottságát – Pontos, konkrét és egybevágó valószínűsítő körülmények csoportján alapuló jegyzékbe vétel – Mérlegelési hiba – Hiány
(Az Európai Unió Alapjogi Chartája, 47. cikk; a (KKBP) 2023/1767, (KKBP) 2024/847 és (KKBP) 2024/2456 határozattal módosított 2014/145/KKBP tanácsi határozat; 269/2014, 2023/1765, 2024/849 és 2024/2455 tanácsi rendelet)
(lásd: 92–94., 111., 112., 137., 138. pont)
5.      Európai Unió – Az intézmények jogi aktusai jogszerűségének bírósági felülvizsgálata – Az ukrajnai helyzetre tekintettel hozott korlátozó intézkedések – A felülvizsgálat terjedelme – Az intézkedés megalapozottságára vonatkozó bizonyíték – Az Unió illetékes hatóságának azon kötelezettsége, hogy vitatás esetén bizonyítsa az érintett személyekkel vagy szervezetekkel szemben figyelembe vett indokok megalapozottságát – Az említett illetékes hatóság mérlegelési mozgásterének terjedelme – Korábbi jegyzékbe vétel keretében benyújtott bizonyítékok relevanciája az indokok módosításának, a felperes helyzetében bekövetkező változásoknak, illetve az ukrajnai helyzet alakulásának hiányában – A felperes helyzetében bekövetkező változások – Hiány
(a (KKBP) 2023/1767, (KKBP) 2024/847 és (KKBP) 2024/2456 határozattal módosított 2014/145/KKBP tanácsi határozat; 269/2014, 2023/1765, 2024/849 és 2024/2455 tanácsi rendelet)
(lásd: 95., 96., 115–123. pont)
6.      Intézmények jogi aktusai – Indokolás – Kötelezettség – Terjedelem – Az ukrajnai helyzetre tekintettel hozott korlátozó intézkedések – Orosz döntéshozók részére anyagi vagy pénzügyi támogatást nyújtó vagy e döntéshozók révén előnyt szerző személyek, szervezetek vagy szervek – Az Ukrajna területi integritását, szuverenitását vagy függetlenségét aláásó vagy fenyegető intézkedésekért vagy politikákért felelős, azokat támogató vagy végrehajtó személyek, valamint velük kapcsolatban álló személyek, szervezetek vagy szervek – Oroszországban tevékenykedő vezető üzletemberek – Az Oroszországi Föderáció kormánya számára jelentős bevételi forrást biztosító gazdasági ágazatokban tevékenykedő üzletemberek – Az említett intézkedést igazoló különös és konkrét tényezők indokolásban való azonosításának kötelezettsége – Az érintett előtt ismert olyan összefüggésben meghozott határozat, amely lehetővé teszi számára a vele szemben hozott intézkedés jelentőségének megértését – Rövidített indokolás megengedhetősége
(EUSZ 29. cikk; EUMSZ 215. cikk és EUMSZ 296. cikk, második bekezdés; a (KKBP) 2023/1767 határozattal módosított 2014/145/KKBP tanácsi határozat, melléklet; 269/2014 tanácsi rendelet, I. melléklet és 2023/1765 tanácsi rendelet)
(lásd: 143–148. pont)
7.      Európai uniós jog – Elvek – Védelemhez való jog – A hatékony bírói jogvédelemhez való jog – Az ukrajnai helyzetre tekintettel hozott korlátozó intézkedések – A meghozott határozatokat igazoló egyedi és különös okok közlésének kötelezettsége – Azon kötelezettség, hogy lehetővé tegyék az érdekelt számára, hogy megfelelően ismertethesse az álláspontját a vele szemben figyelembe vett indokokkal kapcsolatban – Terjedelem – A felülvizsgálati kötelezettség megsértése – Hiány
(EUSZ 4. cikk, (3) bekezdés; az Európai Unió Alapjogi Chartája, 41. cikk, (2) bekezdés, a) pont; a (KKBP) 2024/847 és a (KKBP) 2024/2456 határozattal módosított 2014/145/KKBP tanácsi határozat; 269/2014 tanácsi rendelet, 2024/849 és 2024/2455 tanácsi rendelet)
(lásd: 160–164., 172–181. pont)
8.      Közös kül‑ és biztonságpolitika – Az ukrajnai helyzetre tekintettel egyes személyekkel és szervezetekkel szembeni korlátozó intézkedések – Pénzeszközök befagyasztására vonatkozó határozat – Védelemhez való jog – Terhelő bizonyítékok közlése – A felperes nevét az ezen intézkedésekkel érintett személyek jegyzékében fenntartó későbbi határozat – A belső munkacsoportok elemzését követően a Tanács által elfogadott határozat – A felülvizsgálati kötelezettség megsértése – Hiány – Lényeges eljárási szabályok megsértése a felülvizsgálati eljárás során – Hiány
(EUSZ 29. cikk; EUMSZ 215. cikk (2) bekezdés; a Tanács eljárási szabályzata, 19. cikk; a (KKBP) 2024/2456 határozattal módosított 2014/145/KKBP tanácsi határozat; a 269/2014 tanácsi rendelet 14. cikkének (3) bekezdése és a 2024/2455 tanácsi rendelet)
(lásd: 184–189. pont)
9.      Közös kül‑ és biztonságpolitika – Az ukrajnai helyzetre tekintettel hozott korlátozó intézkedések – A korlátozó intézkedések elfogadásának feltételei – Oroszországban tevékenykedő vezető üzletemberek vagy az Oroszországi Föderáció kormányának jelentős bevételi forrást biztosító gazdasági ágazatokban tevékenykedő vezető üzletemberek – A hátrányos megkülönböztetés tilalmának elve – Tárgyi hatály – Harmadik állambeli szervezet vagy szerv – Kizártság – A hátrányos megkülönböztetés tilalma elvének megsértése – Hiány
(EUSZ 6. cikk, (1) bekezdés; EUMSZ 18. cikk, első bekezdés; az Európai Unió Alapjogi Chartája, 21. cikk, és 52. cikk, (7) bekezdés; a (KKBP) 2023/1767, a (KKBP) 2024/847 és a (KKBP) 2024/2456 határozattal módosított 2014/145/KKBP tanácsi határozat; 269/2014, 2023/1765, 2024/849 és 2024/2455 tanácsi rendelet)
(lásd: 195–201. pont)
10.    Közös kül‑ és biztonságpolitika – Az ukrajnai helyzetre tekintettel hozott korlátozó intézkedések – Az ukrajnai helyzetre tekintettel egyes személyekkel és szervezetekkel szemben elrendelt beutazási és átutazási tilalom, valamint pénzeszközeik befagyasztása – A tulajdonhoz való jog korlátozása – Megengedhetőség – Feltételek – Törvényben előírt korlátozás – A hivatkozott jog lényeges tartalmának tiszteletben tartása – Az Unió által ilyenként elismert általános érdekű célkitűzés követése – Az arányosság elvének tiszteletben tartása – Teljesülő feltételek
(EUMSZ 21. cikk, (2) bekezdés; az Európai Unió Alapjogi Chartája, 17. cikk; a (KKBP) 2023/1767, a (KKBP) 2024/847 és a (KKBP) 2024/2456 határozattal módosított 2014/145/KKBP tanácsi határozat, 2. cikk, (3) és (4) bekezdés; 269/2014 tanácsi rendelet, 4–6. cikk, 2023/1765 tanácsi rendelet, 2024/849 és 2024/2455 tanácsi rendelet)
(lásd: 206–218. pont)
Rendelkező rész
1)
A Törvényszék a keresetet elutasítja.
2)
A Törvényszék Alisher Usmanovot kötelezi a költségek viselésére.